3585 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

27 ΟΚΤΩΒΡΙΟΥ 1988 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

238 


ΝΟΜΟΣ ΥΠ' ΑΡΙΘ. 1812 

Τροποποίηση διατάξεων τον ν. 3221/1924. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Το άρθρο 3 του ν. 3221/1924, όπως κωδικοποιήθηκε με το π.δ. 
της 22/30 Σεπτεμβρίου 1931 (ΦΕΚ 342), αντικαθίσταται ως εξής: 

«Άρθρο 3 

Κτηματικές τράπεζες, κατά την έννοια αυτού του νόμου, είναι οι τρά¬ 
πεζες στο καταστατικό των οποίων ως κύριο έργο τους αναγράφεται: 

α. Η χορήγηση δανείων και πιστώσεων, με υποθήκη, καθώς και η 
έκδοση με βάση τα δάνεια αυτά κτηματικών ομολογιών ανώνυμων ή 
ονομαστικών ή εις διαταγήν. 

β. Η κτήση ή μεταβίβαση ενυπόθηκων απαιτήσεων, καθώς και η πα¬ 
ροχή δανείων ή πιστώσεων με ενέχυρο τέτοιες απαιτήσεις ή χρεώγραφα 
ή αξιόγραφα ή άλλους τίτλους. 

γ. Η χορήγηση δανείων σε νομικά πρόσωπα δημόσιου δικαίου, σε 
ιδρύματα ή σε σωματεία που έχουν από το νόμο ή κατά οποιοδήποτε 
άλλο τρόπο πάγιες προσόδους, με εκχώρηση των προσόδων αυτών προς 
τη δανείστρια τράπεζα ή με υποθήκη επί ακινήτων. Με βάση τα δάνεια 
προς τα παραπάνω νομικά πρόσωπα, μπορούν οι κτηματικές τράπεζες 
να εκδίδουν ειδικές ομολογίες για τις οποίες εφαρμόζονται αναλόγως οι 
διατάξεις που αφορούν τις κτηματικές ομολογίες. 

Μέχρι την πλήρη εξόφληση του δανείου οι παραπάνω πρόσοδοι δεν 
μπορούν να καταργηθούν ολικώς ή μερικώς». 

Άρθρο 2 

Το άρθρο 4 του ν. 3221/1924 αντικαθίσταται ως εξής: 

«Άρθρο 4 

Εκτός από τις κατά το προηγούμενο άρθρο κύριες εργασίες, οι κτη¬ 
ματικές τράπεζες μπορούν επίσης να ενεργούν και τις παρακάτω ενδει- 
κτικώς αναφερόμενες εργασίες: α) να αγοράζουν και να πωλούν χρεώ¬ 
γραφα με προμήθεια, β) να δέχονται καταθέσεις χρημάτων εντόκως ή 
ατόκως, γ) να δέχονται προς φύλαξη χρηματόγραφα ή πράγματα, δ) να 
αναλαμβάνουν την είσπραξη συναλλαγματικών ή επιταγών ή άλλων 
παρεμφερών αξιογράφων, ε) να μετέχουν σε ημεδαπές ή αλλοδαπές 
ανώνυμες ή άλλης μορφής εταιρίες, ιδίως τραπεζικές, οικοδομικές, ερ¬ 
γοληπτικές, ασφαλιστικές ή τουριστικές, στ) να ενεργούν οποιεσδήποτε 
πράξεις σε συνάλλαγμα, σύμφωνα με τις αποφάσεις των νομισματικών 
αρχών». 


Άρθρο 3 

Έο άρθρο 8 του ν. 3221/1924 αντικαθίσταται ως εξής: 

«Άρθρο 8 

1. Οι κτηματικές ομολογίες πρέπει να περιέχουν τους κυριότερους 
όρους που διέπουν τις σχέσεις μεταξύ των Τραπεζών και των κατόχων 
των κτηματικών ομολογιών και κυρίως τους όρους σύμφωνα με τους 
οποίους η Τράπεζα έχει το δικαίωμα να τις προεξοφλεί, το χρόνο και τον 
τρόπο πληρωμής τους, το ποσό και τη λήξη του τόκου, καθώς και τα 
κέρδη αρό λαχνούς, εάν αυτές είναι λαχειοφόροι. 

2. Δεν επιτρέπεται η έκδοση κτηματικών ομολογιών εξοφλητέων 
πριν από την πάροδο δύο ετών από την έκδοσή τους. Μετά την πάροδο 
της προθεσμίας αυτής, η κτηματική τράπεζα μπορεί ελεύθερα να εξο¬ 
φλεί τις κτηματικές ομολογίες αμέσως ή ύστερα από προθεσμία, εκτός 
άν παραιτηθεί από το δικαίωμά της αυτό». 

Άρθρο 4 

Το άρθρο 19 του ν. 3221/1924 αντικαθίσταται ως εξής: 

«Άρθρο 19 

1. Με την επιφύλαξη των διατάξεων των περιπτώσεων β και γ του 
άρθρου 3 όπως ισχύει, οι κτηματικές τράπεζες δανείζουν μόνο με υπο¬ 
θήκη σε ακίνητα πλήρους κυριότητας. 

2. Το ποσό του δανείου δεν επιτρέπεται να υπερβαίνει τα τρία τέταρτα 
της αγοραίας αξίας του ενυποθήκου. Εάν στο ακίνητο έχει εγγραφεί 
προγενέστερη υποθήκη, για τον καθορισμό του ύψους του δανείου λαμ- 
βάνεται υπόψη και αυτή η απαίτηση. Κατ’ εξαίρεση, σε δάνεια που συν¬ 
δυάζονται με αγορά και ενεχύραση κτηματικών ομολογούν αξίας ίσης 
τουλάχιστον με το ένα τρίτο του δανείου, το ποσό του δανείου επιτρέπε¬ 
ται να είναι ίσο με την αγοραία αξία του ακινήτου. 

3. Για την εξακρίβωση της αγοραίας αξίας του ακινήτου λαμβάνο- 
νται κυρίως υπόψη οι διαρκείς του ιδιότητες, η πρόσοδος που μπορεί να 
αποδίδει σύμφωνα με την κανονική του χρήση και η επιτυγχανόμενη 
τιμή πώλησης. 

4. Κάθε κτηματική τράπεζα συντάσσει κανονισμό για τον τρόπο με 
τον οποίο εξακριβώνεται η αξία των ακινήτων που πρόκειται να υποθη- 
κευθούν.· 

5. Στα χορηγούμενα από τις κτηματικές τράπεζες δάνεια, ανεξάρ¬ 
τητα από το ποσό και την κατηγορία, και στις υποθήκες που εγγράφο- 
νται για την ασφάλεια των δανείων αυτών, εφαρμόζονται αναλόγως οι 
διατάξεις των παραγράφων 1, 2 και 3 του άρθρου 5 του ν.δ. 3915/ 
1958 (ΦΕΚ 199)». 

Άρθρο 5 

Τα άρθρα 9, 20 και 21 και οι παράγραφοι 2 και 3 του άρθρου 25 του 
ν. 3221/1924 καταργούνται. 






3586 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ! 


Άρθρο 6 

Η ισχύς του νόμου αυτού αρχίζει από τη δημοσίευσή του στην Εφη¬ 
μερίδα της Κυβερνήσειυς. 

Παραγγέλομε τη δημοσίευση του παρόντος στην Εφημερίδα της Κυ- 
βερνήσεως και την εκτέλεσή του ως νόμου του Κράτους. 

Αθήνα, 20 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

Π. ΡΟΥΜΕΛΙΩΤΗΣ Ν. ΑΚΡΙΤΙΔΗΣ 

θεωρήθηκε και τέθηκε η Μεγάλη Σφραγίδα τον Κράτους. 
Αθήνα, 25 Οκτωβρίου 1988 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΓΑΜ. ΚΟΥΤΣΟΓΙΩΡΓΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




